Koffiekabinet

'n Koffiekabinet (Engels: Coffee cabinet) is 'n roomys-gebaseerde drankie wat byna uitsluitlik op Rhode Island en in die suidooste van Massachusetts aangetref word. Dit bestaan uit koffieroomys, -stroop, en melk. Die bestanddele word in 'n menger vir drankies of melkskommel gemeng.
In onlangse jare het dit moeiliker geword om 'n outentieke kabinet te vind, maar baie romerye op Rhode Island bedien dit nog, insluitend die Delekta's Pharmacy in Warren en die Original Vanilla Bean in South Kingstown. Die Newport Creamery, 'n ketting van familierestaurante wat byna uitsluitlik op Rhode Island aangetref word, bedien 'n variasie van kabinette met ysmelk onder die naam "Awful Awful". Elders in Nieu-Engeland word daar dikwels daarna as 'n frappe verwys.

Verwysings 

  Hierdie artikel is vertaal uit die Engelse Wikipedia

Drank
Roomys